Principiile clasice si noile tentinte ale dreptului constitutional - Nicolae Steinhardt
\nSeria de autor N. Steinhardt apare in coeditare cu Manastirea Sfinta Ana Rohia. \n \n Editie ingrijita, note, studiu introductiv, referinte critice si indici de Florian Roatis \n Repere biobibliografice de Virgil Bulat \n Addenda:Dreptul social \n \n Principiile clasice si noile tendinte ale dreptului constitutional. Critica operei lui Leon Duguitreprezinta teza de doctorat a lui N. Steinhardt si a fost publicata pentru prima oara in anul 1936. \n \n Un excurs prin cartea cu care a obtinut titlul de doctor in drept, ce apare acum intr-o noua editie, este de natura sa descopere o fateta mai putin cunoscuta a activitatii si personalitatii lui N. Steinhardt, aceea de cercetator avizat in ceea ce priveste problemele juridice si politice. Alegerea lui Leon Duguit de catre N. Steinhardt drept obiect al reflectiilor sale filosofico-juridice se explica, dincolo de pretuirea sa pentru clasicism, prin faptul ca sistemul acestuia ii oferea un bun teren de confruntare, date fiind noutatea si amploarea viziunii promovate. Inaintea sa, opera lui Duguit a mai retinut la noi atentia juristilor. Demersurile lor nu se pot compara insa cu fina si penetranta analiza a lui N. Steinhardt, cu amploarea investigatiei sale, care sintetizeaza o uriasa bibliografie. La acestea trebuie adaugat stilul literar presarat cu metafore si exemple, ironii uneori, care fac lectura nu doar inteligibila, ci si placuta. In addenda am inclus lucrarea de mici dimensiuni Dreptul social, aparuta in acelasi an 1936, evidentiind o alta zona de interes pentru tinarul jurist. - Florian Roatis\n